Тарки

**Tарки** ж. мн. (єд. тарка) бот. „*Prunus* *spinosa*, с. трњине“: Зродзели ше тарки за горами (нар. писня); тарки тиж були лакотки [за дзеци] (ХомаБл 199). Лексема тарка зафиксована и у руснацких валалох Мадярскей. Назва ше хаснує у укр. диял. Словацкей таркы, у вост. слц. tarka, поль. tarka, котре настало од старшого tarnka (Тимко 57, 74, 129).

## Опис

Густо розконарени черяк високи 1-3 (5) m, з округласту коруну и конарами хтори ше закончую зоз церньом (лат. spinosa = церньовити). Лїстки нєвельки, елиптични, з оштрима рубцами. Квитнє у априлу и маю, квитки дробни, били. Плоди белавкасто чарняви, квашни, сцаговаци и аж кед дакус змаржню мож их єсц. У лїсцох єст витамину C, а сушени квитки ше хасную за чай у народней медицини. Тарка важна и за покарму велїх инсектох. Рошнє у скоро цалей Европи и у часцох сиверней Африки.  Животни вик стеблу коло 40 роки.

## Розшеванє и розмножованє

Розшеванє ше окончує з помоцу инсектох, а розмножованє з нашеня або з веґетативнима часцами рошлїни як цо то корень и стебло.

## Хемийни состав
Тарка зоз хемийних материйох ма:

* Найвецей витамину Ц, потим витамини А, Б1, Б2, Б6, Е
* Угльово гидрати (ґлукозу, фруктозу, сахарозу)
* Фенолни злученїни (антоцияни, танини)
* Орчански квашнїни (яблукову и др)
* Воду
* Минерални материї (натрий, калий, калций, маґнезий, желєзо и фосфор)
* Танини (у плоду и скорки)
* Горки материї (у стеблу и лїсцох ма калию, калцию и флавоноиди, а у плоду ма пектини, яблуковей и цияноводонїчней квашнїни и витамину Ц)

## Плод
Плоди дозреваю вєшенї. Волаю их дзиви шлївки. Маю орґански квашнїни, инвертни цукер и витамин Ц. Пре пектин и танин смак им горки и сцаговацо кваскави. Сладши су аж после перших мразох. 

Прерабяю ше до компотох, сокох, мишаней мармелади, вина, палєнки, есенцу и ликерох. Вжиме ше углавним суша, у рерни, на температури око 400 С, и хасную за чаї и компоти.

## Ґалерия

Файл:Schlehe1.jpg|веза=Датотека:Schlehe1.jpg|Тарки
Файл:XN_Fruehjahrswiese_01.jpg|веза=Датотека:XN_Fruehjahrswiese_01.jpg|Тарчина
Файл:Prunus_spinosa_130403.jpg|веза=Датотека:Prunus_spinosa_130403.jpg|Конар тарки
Файл:Prunus_spinosa.jpg|веза=Датотека:Prunus_spinosa.jpg|Квиток
Файл:Prunus_spinosa_leaf_kz1.jpg|веза=Датотека:Prunus_spinosa_leaf_kz1.jpg|Лїсток
Файл:Prunus_spinosa,_Rosaceae_04.jpg|веза=Датотека:Prunus_spinosa,_Rosaceae_04.jpg|*Prunus spinosa,* Ртань
Файл:Prunus_spinosa,_Rosaceae_01.jpg|веза=Датотека:Prunus_spinosa,_Rosaceae_01.jpg|*Prunus spinosa,* Ртань
Файл:Prunus_spinosa,_Rosaceae_06.jpg|веза=Датотека:Prunus_spinosa,_Rosaceae_06.jpg|*Prunus spinosa,* Ртань
Файл:Prunus_spinosa,_Rosaceae_02.jpg|веза=Датотека:Prunus_spinosa,_Rosaceae_02.jpg|*Prunus spinosa,* Ртань
Файл:Prunus_spinosa,_Rosaceae_05.jpg|веза=Датотека:Prunus_spinosa,_Rosaceae_05.jpg|*Prunus spinosa,* Ртань
Файл:Prunus_spinosa,_Rosaceae_02.jpg|веза=Датотека:Prunus_spinosa,_Rosaceae_02.jpg|*Prunus spinosa,* Ртань
Файл:Prunus_spinosa,_Rosaceae_03.jpg|веза=Датотека:Prunus_spinosa,_Rosaceae_03.jpg|*Prunus spinosa,* Ртань
Файл:Prunus_spinosa,_Rosaceae_07.jpg|веза=Датотека:Prunus_spinosa,_Rosaceae_07.jpg|*Prunus spinosa,* Ртань
Файл:Prunus_spinoza,_Rosaceae.jpg|веза=Датотека:Prunus_spinoza,_Rosaceae.jpg|*Prunus spinosa*, квитки


## Литература

* Grlić,Lj. Samoniklo jestivo bilje,Zagreb 1980.

* Lukas,R. Tajne kineskih travara, kineski recepti-naše trave, Beograd 1987., str.33

## Референци

Катеґория:Лїковити рошлїни